क’क्राझार 12 April /2020 :: हादरनाङै COVID-19 नि रैखाथिनि थाखाय मिरु सरकारा फोसावनाय लकडाउनि बुब्लियाव गोरिब थाखोनि सुबुंफोरखौ मदद होनो थाखाय राइजोनि दाब दाब जायगानि सरकारि साख्रि आवला फोरखौ हादोरसा सरकारनि रांखान्थि मन्थ्रि डः हेमेन्ट बीस्व सर्माआ मदद होनो खावलायनाय बादियै क’क्राझार थानानि सिङाव थानाय सेसापानि (बर’ गामि) गामिनि सा 8 साख्रि आवला फोरा गामिनि गोरिब थाखोनि सा 45 न’खरफोरनो जाग्रा आदार जगायनानै दिनै होयो। गामिनि साख्रि आवला बिकेन्द्र’ लाइफांहारिनि दैदेननायाव साख्रि आवलाफोरा बायदि रोखोमनि जाग्रा आदार जरै- माइरं, दालि, आलु, संख्रि, थाव, साबोन बायदि बायदिफोरखौ गोनांथि गोनां न’खरफोरनो राननानै होयो। लक डाउननि बुब्लियाव जाहाथे गोरिब थाखोनि सबुंफोरा गावसोरनि जिउ खांनायाव जेबो रोखोमनि जेंनाजों मोगा मोगि जानाङा बिनि थाखाय जाग्रा आदारफोरखौ जगायनानै सुबुं अनसायथिनि थांखिजों राननानै होनायजों लोगोसे लकदाउन समाव बुगिनांनाय गोरिब नखरफोरनो कक्राझार बिगियान फरायसालिमा गोरायुं डः आर एन सिंहाजों लोगोसे बिथांनि अनसुलि बिसि सुमिता सिंहा आरो गुबुन गुबुन बिफान फोराव साख्रि मावग्रा बिगियान फरायसालिमानि मावफारियाफोरा सान्दामारि पार्ट 2 गामियाव गं 25 गरिबफोरनो 25 कि जि माइरं दालि थाव साफुन बायदि बायदि मुवा बेसाद रान्नानै होयो ।